**Kritériá a podmienky prijímacieho konania**

**na štúdium do 1. ročníka na Súkromnej strednej odbornej škole podnikania v Senici v školskom roku 2020/2021 v študijných odboroch:**

**6341 M škola podnikania a 7237 M informačné systémy a služby**

**Riaditeľka Súkromnej strednej odbornej školy podnikania v Senici v súlade   
so zákonom č. 245/2008 Z. z. zo dňa  22. mája 2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov a po prerokovaní v pedagogickej rade školy dňa 05.05.2020  stanovuje kritériá na prijatie uchádzačov na štúdium v školskom roku 2020/2021 takto:**

**A. Prijímacie konanie:**

Na základe rozhodnutia Ministerstva školstva, vedy, výskumu a športu SR sa prijímacie skúšky na našu školu neuskutočnia a prijímanie sa uskutoční na základe prospechu   
na základnej škole.

**B. Celkový počet prijímaných žiakov**

Riaditeľka školy prijme v školskom roku 2020/2021:

24 žiakov do  triedy študijného odboru 6341 M škola podnikania

44 žiakov do  triedy študijného odboru 7237 M informačné systémy a služby

**C. Podmienky prijatia**

 Prijatí budú uchádzači spĺňajúci súčasne všetky nasledujúce podmienky:

**1. prihláškové materiály uchádzača**odoslané riaditeľom ZŠ najneskôr do **19. mája 2020, nevyžaduje sa podpis zákonného zástupcu a ani potvrdenie o zdravotnej spôsobilosti**

**2. umiestnili sa v poradí úspešnosti podľa kritérií:**

**škola podnikania  na 1. až 24. mieste, informačné systémy a služby na 1. až 44. mieste,**

**3. Uchádzač alebo zákonný zástupca maloletého uchádzača do 4. júna 2020 doručí strednej škole, do ktorej bol uchádzač prijatý na vzdelávanie, potvrdenie o nastúpení žiaka na štúdium alebo potvrdenie o nenastúpení žiaka na štúdium, ktorého vzor je uvedený v prílohe č. 1.**

**D. Kritériá prijímacieho konania**

Za prospech na základnej škole budú pridelené preferenčné body podľa známok   
z koncoročnej klasifikácie z 8. ročníka a z polročnej klasifikácie z 9. ročníka okrem známky 5 – nedostatočný nasledovne:

**1.** **Povinné predmety:**

Do celkového súčtu budú pridelené body za každú známku samostatne podľa nasledujúceho vzťahu: .

* + Slovenský jazyk a literatúra
  + Matematika

Maximálny počet získaných bodov: 180

**2. Úspešná účasť v predmetových olympiádach  a súťažiach:**

\* okresné kolo:           1. miesto – 15 bodov

2. miesto – 10 bodov

3. miesto – 5 bodov

\* krajské kolo:            1. miesto – 30 bodov

2. miesto – 25 bodov

3. miesto – 20 bodov

\* celoslovenské kolo: 1. miesto – 45 bodov

2. miesto – 40 bodov

3. miesto – 35 bodov

Doklad o umiestnení musí byť predložený, pričom sa započítajú body  
**za najvyššie** umiestnenie.

**3. Pri rovnosti bodov v poradí úspešnosti dostane prednosť uchádzač, ktorý má:**

a/ Podľa § 67 ods. 3 zákona č. 245/2008 Z. z. o výchove a vzdelávaní (školský zákon)   
a o zmene a doplnení niektorých zákonov v znení neskorších predpisov bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť,

b/ získal väčší počet bodov za bod č. 1,

**E. Písomné oznámenie výsledku prijímacieho konania**

Riaditeľ strednej školy **do 29. mája 2020 rozhodne o prijatí** alebo neprijatí žiaka na základe výsledkov prijímacieho konania a zverejní zoznam uchádzačov na webovom sídle strednej školy alebo výveske školy podľa výsledkov prijímacieho konania.

Riaditeľka školy po vyhodnotení prijímacieho konania vydá príslušné rozhodnutie, ktoré doručí uchádzačovi.

**F**. Informáciu o konaní, resp. nekonaní prijímacieho konania na nenaplnený počet miest zverejní škola do 15. júna 2020.

**Tieto kritériá boli prerokované a schválené pedagogickou radou v Súkromnej strednej odbornej škole podnikania v Senici.**

                                                                                      Ing. Janka Redechová

                                                                                             riaditeľka školy